En kajak med bunden i vejret ude på vandet, kan få alarmklokkerne til at ringe. Tirsdag skete det på vandet ude for havnen i Hou. Det var nogle sejlere, der havde fundet kajakken under deres sejlads. De fik kajakken bugseret ind til havnen i Hou og kontaktede politiet. Det drejer sig om en havkajak af mærket EPIC med tekst på siden, hvor der står Epic V10 Sport. Det drejer sig om en letvægtskajak med en længde på fem meter. Via nogle klistermærker på båden kunne det tyde på at ejeren er svensk, lyder det fra politiet. Siden er det lykkedes Nordjyllands Politi at finde frem til ejeren, som viste sig at være en svensk mand. Derfor har politiet taget kontakt til kollegerne i Gøteborg, så ejeren kan få sin kajak tilbage.

Opsummering:
Tirsdag sidst på eftermiddagen blev der i vandet ca. 500 meter uden for Hou Havn fundet en drivende havkajak med bunden i vejret.